[{"text_idx": "#000010", "text": "Mae\u2019r Llywodraeth a\u2019r Comisiynydd wedi cymhlethu pethau ymhellach drwy ryddhau\u2019r safonau fesul cam \u2013 dim ond ar y Llywodraeth ei hunan, cynghorau sir a pharciau cenedlaethol y bydd y set gyntaf yma o safonau yn effeithio. Rydyn ni\u2019n dal i ddisgwyl, felly, am y cyfle i weld hawl i ofal iechyd Cymraeg yn y safonau ar gyfer byrddau iechyd, ac i weld a fydd y Llywodraeth yn delio a\u0302\u2019r sector breifat o gwbl."}, {"text_idx": "#000011", "text": "Mae\u2019n ymddangos bod y Llywodraeth wedi anghofio llunio safonau i sicrhau bod gwaith mae cwmni\u0308au preifat yn ei wneud ar ran cyrff cyhoeddus yn gorfod cydymffurfio a\u0302\u2019r safonau. Mae hyn er gwaetha\u2019r ffaith bod cynlluniau iaith yn cynnwys amodau ynghylch contractio, a bod mwy a mwy o wasanaethau fel meysydd parcio a phyllau nofio yn cael eu darparu trwy dendro. Yn wir, mae bron i draean o wariant cyhoeddus Cymru yn digwydd drwy gontractio gwasanaethau i gwmni\u0308au preifat a chyrff eraill erbyn hyn. Mae\u2019n hanfodol cywiro\u2019r bwlch enfawr yma yn safonau iaith y Llywodraeth felly \u2013 fel arall gallai cyfundrefn y safonau fod hyd yn oed yn fwy aneffeithiol na chyfundrefn y cynlluniau iaith."}, {"text_idx": "#000018", "text": "\u201cRwyf hefyd yn cytuno y dylai\u2019r safonau sy\u2019n cael eu gosod ar gyrff cyhoeddus, fel isafswm, sicrhau bod y lefel o wasanaethau Cymraeg sy\u2019n cael eu cynnig gan gyrff ar hyn o bryd yn parhau.\u201d"}, {"text_idx": "#000025", "text": "Mae hon yn erthygl ddiddorol iawn a dylem ddiolch i\u2019r Gymdeithas am eu gallu i ddarllen rhwng y llinellau a\u2019u parodrwydd i ddweud y drefn. Sioc oedd clywed bod yna dros 100 o safonau newydd yn hytrach na 37, mae\u2019n amlwg mai cryfder y safonau awgrymedig cyntaf oedd y broblem, nid y nifer. Nid yw\u2019r safonau yn glir ond wrth drafod y gyfundrefn newydd, dylem gofio mai\u2019r ffaith bod Gweinidogion Cymru yn creu\u2019r safonau yw\u2019r drwg yn y caws a bod cael gwared a\u2019r hen Fwrdd yn gam yn y cyfeiriad iawn. Bydd y sefyllfa\u2019n llawer gwell tasai yna weinidogion ewyllysgar ym Mae Caerdydd yn hytrach na\u2019r Blaid Lafur amwys eu cefnogaeth."}]